stanford-oval/wikipedia huggingface dataset:
ประชาธิปไตยแบบมีผู้แทน

ระบบประชาธิปไตยแบบมีผู้แทน (อังกฤษ: representative democracy) เป็นประชาธิปไตยแบบหนึ่งซึ่งตั้งอยู่บนหลักว่า ข้าราชการจากการเลือกตั้งเป็นผู้แทนกลุ่มประชาชน ซึ่งขัดต่อประชาธิปไตยทางตรง ประชาธิปไตยแบบตะวันตกสมัยใหม่ทั้งหมดเป็นประชาธิปไตยแบบมีผู้แทนประเภทใดประเภทหนึ่งทั้งสิ้น เช่น สหราชอาณาจักรเป็นราชาธิปไตยภายใต้รัฐธรรมนูญ และเยอรมนีเป็นสาธารณรัฐระบบรัฐสภา เป็นต้น
ประชาธิปไตยแบบมีผู้แทนเป็นองค์ประกอบของทั้งระบบรัฐสภาหรือระบบประธานาธิบดี และตรงแบบใช้ในสภาล่าง เช่น สภาสามัญชน (สหราชอาณาจักร) หรือบุนเดิสทาค (เยอรมนี) และอาจกำกับอีกทีหนึ่งโดยข้อบังคับตามรัฐธรรมนูญ เช่น สภาสูง ในสภานั้น อำนาจอยู่ในมือของผู้แทนราษฎรที่มาจากการเลือกตั้งโดยประชาชน
แหล่งข้อมูลอื่น

ประชาธิปไตยแบบมีผู้แทน ที่เว็บไซต์ Curlie
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ลัตเวีย
ปฏิทินโฮโลซีน

สำหรับยุคสมัยทางภูมิศาสตร์ ดูที่ สมัยโฮโลซีน
ปฏิทินโฮโลซีน (อังกฤษ: Holocene calendar เป็นที่รู้จักกันในชื่อ สมัยโฮโลซีน  (Holocene Era) หรือ สมัยมนุษย์ (Human Era; HE) เป็นระบบการนับปีที่บวก 10,000 ปีจากปีที่ใช้ในปัจจุบัน (ค.ศ./ก่อนคริสตกาล หรือ สากลศักราช/ก่อนสากลศักราช) โดยเริ่มต้นปีแรกที่ใกล้ช่วงต้นของสมัยโฮโลซีนและการปฏิวัติยุคหินใหม่ เมื่อมนุษย์เปลี่ยนวิถีชีวิตจากคนเก็บของป่าล่าสัตว์เป็นการทำเกษตรกรรมและตั้งถิ่นฐาน. ปีปัจจุบันตามปฏิทินกริกอเรียนคือปีค.ศ.2024 เป็นปีที่ 12024 HE ตามปฏิทินโฮโลซีน. ปฏิทินโฮโลซีนถูกเสนอครั้งแรกโดยเซซาเร เอมิลิอานี (Cesare Emiliani) ในปีค.ศ.1993 (11993 HE).
ภาพรวม

จุดประสงค์ของเซซาเร เอมิลิอานีคือการปฏิรูปปฏิทินเพื่อแก้ปัญหาของปี คริสต์ศักราช โดยมีหัวข้อดังนี้:
ปีคริสต์ศักราช ตั้งฐานมาจากการประเมินที่ผิดพลาดของปีประสูติของพระเยซู. ปีที่พระเยซูประสูติอยู่ในปีค.ศ.1 แต่นักวิชาการสมัยใหม่ส่วนใหญ่ยืนยันว่าพระเยซูประสูติในหรือก่อน 4 ปีก่อนคริสตกาล
ปีประสูติของพระเยซูเป็นต้นยุคอ้างอิงที่มีความเกี่ยวข้องในระดับสากลน้อยกว่าจุดเริ่มต้นของสมัยโฮโลซีน
ปี คริสต์ศักราช ไม่มีปี 0 เพราะ 1 ปีก่อนค.ศ. จะตามมาด้วย ค.ศ.1 ทันที
ภาพรวม > ผลประโยชน์

ปฏิทินโฮโลซีนทำให้การคำนวณในธรณีวิทยา, โบราณคดี, กาลานุกรมต้นไม้ และประวัติศาสตร์ง่ายขึ้น และเป็นหน่วยที่มีความเกี่ยวข้องในระดับสากลมากกว่าปีประสูติของพระเยซู
การแปลง

การแปลงจากปฏิทินจูเลียน หรือปฏิทินกริกอเรียนเป็นปฏิทินโฮโลซีนสามารถทำได้โดยการบวกอีก 10,000 ในปีค.ศ./สากลศักราช. ปีปัจจุบัน (2024) สามารถแปลงเป็นปีโฮโลซีนได้โดยการใส่เลข "1" ด้านหน้ามัน ทำให้กลายเป็น 12,024 HE.  ส่วนปีก่อนค.ศ./ก่อนสากลศักราช แปลงได้โดยการลบปีของเลขนั้นด้วย 10,001.
| ปีกริกอเรียน | ISO 8601 | ปีโฮโลซีน | เหตุการณ์ |
| --- | --- | --- | --- |
| 10001 ปีก่อนค.ศ. | −10000 | 0 HE | เริ่มต้นปฏิทินโฮโลซีน |
| 9701 ปีก่อนค.ศ. | −9700 | 300 HE | สมัยไพลสโตซีนสิ้นสุดลง และสมัยโฮโลซีนได้เริ่มต้นขึ้น |
| 4714 ปีก่อนค.ศ. | −4713 | 5287 HE | ต้นยุคอ้างอิงของระบบวันจูเลียน: วันจูเลียนที่ 0 เริ่มที่เส้นเมริเดียนแรก ตอนเที่ยงของวันที่ 1 มกราคม 4713 ปีก่อนคริสตกาลตามปฏิทินจูเลียน ซึ่งเป็นวันที่ 24 พฤศจิกายน 4714 ปีก่อนคริสตกาลในปฏิทินกริกอเรียน |
| 3761 ปีก่อนค.ศ. | −3760 | 6240 HE | เริ่มต้นปีอันโน มุนดีในปฏิทินฮีบรู |
| 3102 ปีก่อนค.ศ. | −3101 | 6899 HE | เริ่มเข้าช่วงกลียุคในจักรวาลวิทยาของศาสนาฮินดู[ต้องการอ้างอิง] |
| 2250 ปีก่อนค.ศ. | −2251 | 7751 HE | เริ่มต้นยุคเมฆาลัย (Meghalayan) ยุคปัจจุบันจากทั้งสามยุคในสมัยโฮโลซีน. |
| 45 ปีก่อนค.ศ. | −0044 | 9956 HE | การริเริ่มปฏิทินจูเลียน |
| 1 ปีก่อนค.ศ. | +0000 | 10000 HE | ปี 0 ในระบบ ISO 8601 |
| ค.ศ. 1 | +0001 | 10001 HE | เริ่มต้นปีสากลศักราชและคริสต์ศักราช จากการคาดการโดยไดโอนิซิอุส จากพระวจนะทรงรับเป็นมนุษย์ของพระเยซู |
| ค.ศ. 622, ฮ.ศ.1 | +0622 | 10622 HE | การอพยพของมุฮัมมัดจากมักกะฮ์ไปมะดีนะฮ์ (ฮิจเราะห์) เป็นจุดเริ่มต้นของปฏิทินฮิจเราะห์ |
| ค.ศ. 1582 | +1582 | 11582 HE | การริเริ่มปฏิทินกริกอเรียน |
| ค.ศ. 1912 | +1912 | 11912 HE | ต้นยุคอ้างอิงของปฏิทินเกาหลีเหนือ[ต้องการอ้างอิง] และปฏิทินหมินกั๋ว[ต้องการอ้างอิง] |
| ค.ศ. 1950 | +1950 | 11950 HE | ต้นยุคอ้างอิงของรูปแบบวันที่ก่อนปัจจุบัน |
| ค.ศ. 1970 | +1970 | 11970 HE | ต้นยุคอ้างอิงของเวลายูนิกซ์ |
| ค.ศ. 1993 | +1993 | 11993 HE | ปีที่เผยแพร่ปฏิทินโฮโลซีน |
| 2024 | +2024 | 12024 HE | ปัจจุบัน |
| ค.ศ. 10000 | +10000 | 20000 HE |  |
↑  Emiliani states his proposal "would make the year AD 1 into the year 10,001" but does not mention the Julian or Gregorian calendar. The proposal does not explicitly designate any particular date as the beginning of the era.
ดูเพิ่ม

หลังการพัฒนาการเกษตร (After the Development of Agriculture) – ระบบปฏิทินที่บวกกับปีค.ศ. อีก 8000 ปี.
อันโน ลูซิส – ระบบปฏิทินที่บวกกับปีค.ศ. อีก 4000 ปี
ก่อนปัจจุบัน เป็นหน่วยที่ใช้เป็นส่วนมากในงานวิจัยสำหรับวันในยุคก่อนประวัติศาสตร์.
การปฏิรูปปฏิทิน
สารานุกรม

David Ewing Duncan (1999). The Calendar. pp. 331–332. ISBN 978-1-85702-979-6.
Duncan Steel (2000). Marking Time: The Epic Quest to Invent the Perfect Calendar. John Wiley and Sons. pp. 149–151. ISBN 978-0-471-29827-4.
Günther A. Wagner (1998). Age Determination of Young Rocks and Artifacts: Physical and Chemical Clocks in Quaternary Geology and Archeology. Springer. p. 48. ISBN 978-3-540-63436-2.
แหล่งข้อมูลอื่น

"A New History for Humanity – The Human Era"  - YouTube video explaining the Holocene Calendar by Kurzgesagt
"News and comment เก็บถาวร 2018-12-15 ที่ เวย์แบ็กแมชชีน", Geology Today, 20/3 (2004) 89–96.
Timeline of World History เก็บถาวร 2017-08-11 ที่ เวย์แบ็กแมชชีน
Geologic TimeScale Foundation: GSSP Table, engineering.purdue.edu
ปฏิทินคงที่สากล

ปฏิทินคงที่สากล (อังกฤษ: International Fixed Calendar) หรือชื่ออื่นว่า แผนคอตส์เวิร์ธ แผนอีสต์แมน ปฏิทินสิบสามเดือน หรือ ปฏิทินเดือนเท่า (อังกฤษ: Cotsworth plan; Eastman plan; 13 Month calendar; Equal Month calendar) คือข้อเสนอการปฏิรูปปฏิทินแบบสุริยคติ ออกแบบโดยโมเสส บี. คอตส์เวิร์ธ และนำเสนอเป็นครั้งแรกในปี พ.ศ. 2448 ซึ่งข้อเสนอนี้จะแบ่งปีตามสุริยคติออกเป็น 13 เดือน และ 28 วันในแต่ละเดือนอย่างเท่าเทียมกัน เกิดเป็นรูปแบบปฏิทินถาวร (perennial calendar) ที่วันที่จะตรงกับวันในสัปดาห์ตลอดไปในทุก ๆ ปี (เช่น วันที่ 1, 8, 15 และ 22 จะตรงกับวันอาทิตย์เสมอ) อย่างไรก็ตาม ไม่มีประเทศใดนำข้อเสนอนี้ไปปรับใช้อย่างเป็นทางการ มีเพียงจอร์จ อีสต์แมน นักธุรกิจผู้ก่อตั้งบริษัทอีสต์แมนโกดักเท่านั้นที่นำไปปรับใช้กับบริษัทของตนระหว่างปี พ.ศ. 2471 ถึง พ.ศ. 2532
ข้อดี

ข้อดีหลายประการของปฏิทินคงที่สากลคือลักษณะการจัดเรียงและรูปแบบ ดังนี้
หน่วยย่อยของปีมีลักษณะคงที่และเป็นระบบอย่างมาก ช่วยให้สามารถใช้งานทางสถิติและจัดรูปแบบปฏิทินในแต่ละปีได้โดยง่าย กล่าวคือ
ทุก ๆ ปีมีทั้งหมด 13 เดือน และรวมเป็นปีละ 52 สัปดาห์เท่ากัน
แต่ละเดือนแบ่งเป็น 28 วัน และรวมเป็นเดือนละ 4 สัปดาห์เท่ากัน
ทุก ๆ วันของเดือนจะตรงกับวันในสัปดาห์เดิมเสมอ เช่น วันที่ 17 ของทุกเดือนจะตรงกับวันอังคาร เป็นต้น
รูปแบบการจัดเรียงปฏิทินนี้จะเหมือนกันทุกปี (คงที่) ไม่เหมือนกับปฏิทินเกรโกเรียนที่รูปแบบจะแตกต่างกันออกไปในแต่ละปี ดังนั้นการจัดตารางเวลาสำหรับใช้ในองค์กร สถาบัน และอุตสาหกรรมต่าง ๆ จึงง่ายขึ้น สามารถวางแผนล่วงหน้าได้ยาวนานขึ้น เช่น รอบการผลิตในอนาคตที่ยาวขึ้น เป็นต้น
วันหยุดเทศกาลซึ่งเปลี่ยนวันที่ไปมาหรือขึ้นอยู่กับลำดับประจำเดือนของวันในสัปดาห์ เช่น วันขอบคุณพระเจ้าในสหรัฐ (พฤหัสบดีที่สี่ของเดือนพฤศจิกายน) หรือวันเด็กแห่งชาติในไทย (เสาร์ที่สองของเดือนมกราคม) จะมีวันที่คงที่แน่นอนในทุก ๆ ปี โดยที่ยังสามารถขึ้นอยู่กับลำดับประจำเดือนของวันในสัปดาห์ได้ตามเดิม
การเปรียบเทียบเชิงสถิติระหว่างเดือนจะถูกต้องแม่นยำขึ้น เนื่องจากในแต่ละเดือนจะมีจำนวนวันทำงานและวันหยุดสุดสัปดาห์ที่เท่ากัน หรือสามารถเปรียบเทียบกันแบบไตรมาสสิบสามสัปดาห์ได้ (ทุก ๆ 13 สัปดาห์นับเป็น 1 ไตรมาส)
ผู้สนับสนุนการปฏิรูปนี้เสนอว่าการแบ่งปีออกเป็น 13 เดือนซึ่งมีจำนวนวันเท่า ๆ กัน มีข้อได้เปรียบดีกว่าการแบ่งปีออกเป็น 12 เดือนแต่จำนวนวันไม่เท่ากัน ในแง่ของกระแสเงินสดที่ไหลเวียนในระบบเศรษฐกิจ
ข้อเสีย

ไม่สามารถแบ่งส่วนเดือนทั้ง 13 ได้อย่างเท่า ๆ กันเนื่องจากเป็นจำนวนเฉพาะ ทำให้เป็นอุปสรรคต่อการนำไปใช้งานเนื่องจากปัจจุบันนิยมใช้วิธีแบ่งส่วนเดือนตามระบบไตรมาสกันอย่างแพร่หลาย จึงต้องเปลี่ยนไปใช้ระบบไตรมาสสิบสามสัปดาห์แทน แต่จะทำให้เกิดปัญหาว่าในแต่ละไตรมาสเหลื่อมล้ำกับเดือน (1 ไตรมาสจะเท่ากับ 3.25 เดือน) และไม่สิ้นสุดรอบพร้อมกัน (ยกเว้นไตรมาสสุดท้าย)
กลุ่มศาสนิกชนชาวยิว ชาวคริสต์ และมุสลิมบางส่วนคัดค้านปฏิทินนี้ เนื่องจากจะส่งผลกระทบต่อกิจกรรมทางศาสนาของตนที่จะจัดขึ้นทุก ๆ 7 วัน เช่น การละหมาดทุกวันศุกร์ของอิสลาม หรือการเข้าโบสถ์ทุกวันอาทิตย์ของคริสต์ ทำให้ในแต่ละปีการประกอบศาสนกิจอาจไม่ใช่รอบระยะเวลา 7 วัน เนื่องจากมีวันแทรกเข้ามาสองวัน (อธิกวารและ วันปี) ซึ่งไม่ได้นับรวมอยู่ในวันของสัปดาห์ หากต้องการให้เป็นวันในสัปดาห์เดิมที่ปฏิบัติกันมาก็จะต้องรอเพิ่มอีกหนึ่งวันกลายเป็นรอบ 8 วัน อันเป็นการผิดหลักประเพณีที่ยึดถือมาแต่เดิม ในขณะที่มีการเสนอให้นับรวมอธิกวารและ วันปี เป็นวันประกอบศาสนกิจเพิ่มเติมด้วยเช่นกัน
วันเกิด วันครบรอบ หรือวันหยุดเทศกาลอื่น ๆ อาจต้องคำนวณขึ้นใหม่ อันเป็นผลจากการปฏิรูปปฏิทินนี้และทำให้ตรงกับวันในสัปดาห์เช่นเดิมตลอดไปทุก ๆ ปี
แหล่งข้อมูลอื่น

บทความเกี่ยวกับปฏิทินคอตส์เวิร์ธโดยจอร์จ อีสต์แมน (อังกฤษ)
เว็บไซต์ของโครงการปฏิทินสากลใหม่โดยนูคัล (อังกฤษ)
เอกสารทางประวัติศาสตร์ของสมาคมปฏิทินคงที่สากล (อังกฤษ)
เว็บไซต์ของปฏิทินคงที่แคล 13 เก็บถาวร 2018-05-23 ที่ เวย์แบ็กแมชชีน (อังกฤษ)
แบตเทิล แอทลีตส์ ไดอุงโดไก

| --- | --- |
แบตเทิล แอทลีตส์ ไดอุงโดไก
バトルアスリーテス大運動会 (Batoru Asurītesu Daiundōkai)
ชื่อภาษาอังกฤษ: Battle Athletes
แนว: ตลก, บันเทิงคดีแนววิทยาศาสตร์
มังงะ
เขียนโดย: ยูกิ นากาโนะ
สำนักพิมพ์: ASCII Media Works
ในเครือ: เด็งเงกิคอมิกส์
กลุ่มเป้าหมาย: โชเน็ง
วางจำหน่ายตั้งแต่: มีนาคม พ.ศ. 2540 – พฤศจิกายน พ.ศ. 2541
จำนวนเล่ม: 4
โอวีเอ
กำกับโดย: คาซูฮิโระ โอซาวะ
เขียนบทโดย: ฮิเดยูกิ คูราตะ
ดนตรีโดย: ทากายูกิ ฮัตโตริ
สตูดิโอ: AIC
ฉาย:  25 พฤษภาคม พ.ศ. 2540  –  25 มิถุนายน พ.ศ. 2541
ตอน: 6
อนิเมะโทรทัศน์
Battle Athletes Victory
กำกับโดย: คัตสึฮิโตะ อากิยาะ
เขียนบทโดย: ฮิเดยูกิ คูราตะ โยซูเกะ คูโรดะ
ดนตรีโดย: โยชิคาซุ ซูโอะ
สตูดิโอ: AIC
เครือข่าย: TV Tokyo
ฉาย:  3 ตุลาคม พ.ศ. 2540  –  27 มีนาคม พ.ศ. 2541
ตอน: 26
เกม
ผู้จัดจำหน่าย: NewGin
แนว: ปาจิงโกะ
แพลตฟอร์ม: Arcade
วางจำหน่ายเมื่อ: มีนาคม พ.ศ. 2552
มังงะ
Battle Athletes Victory ReSTART!
เขียนโดย: รูอิ ทาากาโตะ
สำนักพิมพ์: Jitsugyo no Nihon Sha
ในเครือ: Comic Ruelle & Comic Jardin
กลุ่มเป้าหมาย: เซเน็ง
วางจำหน่ายตั้งแต่: กรกฎาคม พ.ศ. 2563 – มีนาคม พ.ศ. 2564
อนิเมะโทรทัศน์
Battle Athletes Victory ReSTART!
กำกับโดย: โทกิฮิโระ ซาซากิ
เขียนบทโดย: โยเฮ คาชิอิ
ดนตรีโดย: ฮิซากูนิ ยาซูฮิโระ กาซะ ชิงโงะ ยามาซากิ ทากูมะ โซงิ ยูโกะ ทากาฮาชิ คาซูกิ โทมิตะ เค็นตะ โยโกจิ
สตูดิโอ: เซเวน
ฉาย:  11 เมษายน พ.ศ. 2564  –  27 มิถุนายน พ.ศ. 2564
ตอน: 12
แบตเทิล แอทลีตส์ ไดอุงโดไก (ญี่ปุ่น: バトルアスリーテス大運動会; โรมาจิ: Batoru Asurītesu Daiundōkai) เป็นแฟรนไชส์ญี่ปุ่นที่ประกอบด้วยซีรีส์โอวีเอสร้างโดยสตูดิโอ AIC มังงะโดยยูกิ นากาโนะ และซีรีส์อนิเมะโทรทัศน์ที่ออกอากาศตั้งแต่เดือนตุลาคม พ.ศ. 2540 ถึงมีนาคม พ.ศ. 2541
มังงะภาครีบูตชื่อเรื่องว่า Pale Blue Dot: Battle Athletes Daiundōkai ReSTART! ตีพิมพ์ตั้งแต่เดือนกรกฎาคม พ.ศ. 2563 ถึงมีนาคม พ.ศ. 2564 และมีการประกาศสร้างอนิเมะดัดแปลงภาคใหม่  ซีรีส์อนิเมะภาคใหม่สร้างโดยสตูดิโอเซเวน ออกอากาศตั้งแต่วันที่ 11 เมษายนถึง 27 มิถุนายน พ.ศ. 2564
แหล่งข้อมูลอื่น

แบตเทิล แอทลีตส์ ไดอุงโดไก ที่อินเทอร์เน็ตมูวีเดตาเบส
ประตูสู่ตะวันออก

| ประตูสู่ตะวันออก |
| --- | --- |

ที่ตั้งภายในประเทศจีน
ชื่ออื่น: 东方之门
ข้อมูลทั่วไป
สถานะ: สร้างเสร็จ
ประเภท: การค้า, ขนส่ง
ที่ตั้ง: ซูโจว มณฑลเจียงซู ประเทศจีน
พิกัด: 31°19′01″N 120°40′44″E﻿ / ﻿31.31694°N 120.67889°E﻿ / 31.31694; 120.67889
เริ่มสร้าง: 7 มิถุนายน 2004
แล้วเสร็จ: 13 พฤษภาคม 2016
ค่าก่อสร้าง: $700,000,000 (USD) (งบประมาณ)
ความสูง: 301.8 m (990.2 ft)
ข้อมูลทางเทคนิค
พื้นที่: 340,000 ตารางเมตร (3,700,000 ตารางฟุต)
จำนวนชั้น: 68
พื้นที่แต่ละชั้น: 450,000 m2 (4,800,000 sq ft)
ลิฟต์: 6
การออกแบบและการก่อสร้าง
สถาปนิก: RMJM
อ้างอิง

ประตูสู่ตะวันออก (อังกฤษ: Gate to the East, Gate of the Orient) หรือ ตงฟางจือเหมิน (จีนตัวย่อ: 东方之门; จีนตัวเต็ม: 東方之門; พินอิน: dōng fāng zhī mén) เป็นตึกระฟ้าที่สูงเป็นอันดับสองของนครซูโจว มณฑลเจียงซู ประเทศจีน ตั้งอยูาหลังซูโจวไอเอฟเอส อาคารนี้สร้างขึ้นเพื่อเป็นสัญลักษณ์ของการต้อนรับสู่เมือง และยังเป็นสัญลักษณ์ถึงความสำคัญของเมืองในจีนสมัยใหม่ อาคารมีความสูง 301.8 เมตร (990 ฟุต) และตั้งอยู่ที่ใจกลางของเขตนิคมอุตสาหกรรมจีน–สิงคโปร์ ซูโจว (SIP) การก่อสร้างเริ่มต้นในปี 2004 และแล้วเสร็จในปี 2016 ด้วยงบประมาณเจ็ดร้อยล้านดอลลาร์สหรัฐ ที่ตั้งของอาคารเป็นจุดตัดกันระหว่างเมืองเก่าซูโจวกับฝั่งของทะเลสาบจินจี
ลักษณะของอาคารออกแบบมาเพื่อให้สื่อถึงรูปของประตูหรือทางเข้าออก กระนั้นการออกแบบของอาคารถูกล้อเลียนโดยชาวเน็ตในจีนจำนวนมากไปจนถึงสื่อนอกจีนว่าหน้าตาเหมือนกับ "กางเกงขายาว" ซึ่งนำไปสู่การล้อเลียนบนอินเทอร์เน็ตมากมาย
อาคารนี้สามารถเข้าถึงได้ทางรถไฟฟ้าซูโจว สาย 1 และ 3 สถานีตงฟางจือเหมิน
ประตูสู่อินเดีย

ระวังสับสนกับ ประตูอินเดีย
| --- | --- |
ประตูสู่อินเดีย
th
พิกัด: 18°55′19″N 72°50′05″E﻿ / ﻿18.9219°N 72.8346°E﻿ / 18.9219; 72.8346
ที่ตั้ง: ทางใต้ของมุมไบ, รัฐมหาราษฏระ
ผู้ออกแบบ: จอร์จ วิทเท็ท
ประเภท: ประตูชัย
วัสดุ: หินบะซอลต์
ความสูง: 26 m (85 ft)
เริ่มก่อสร้าง: 31 March 1911
สร้างเสร็จ: 1924
การเปิด: 4 ธันวาคม 1924
อุทิศแด่: การเสด็จเยือนอินเดียของพระเจ้าจอร์จที่ 5 และพระนางมาเรียแห่งเท็ค
ประตูสู่อินเดีย (อังกฤษ: Gateway of India) เป็นอนุสาวรีย์ซุ้มประตูโค้งแบบประตูชัย ที่ตั้งอยู่ในนครมุมไบ ประเทศอินเดีย ประตูสู่อินเดียสร้างขึ้นเพื่อเฉลิมฉลองการเสด็จฯ เยือนนครมุมไบของพระเจ้าจอร์จที่ 5 และ พระนางมาเรียแห่งเท็ค เมื่อปี 1911 ณ บริเวณอะพอลโลบันเดอร์
สถาปัตยกรรมที่ใช้คือแบบอินเดีย-ซาราเซน (Indo-Saracenic) และอนุสาวรีย์สร้างด้วยหินบะซอลต์ ความสูง  26 เมตร (85 ฟุต) ใช้เวลาสร้างสำเร็จในปี 1924 ปัจจุบันใช้เป็นสัญลักษณ์สำหรับพิธีต้อนรับรัฐมนตรีใหม่ของนครมุมไบ และเช่นกัน เป็นทางเข้าประเทศอินเดียหากเดินทางมาทางมหาสมุทรอินเดีย
ประตูสู่อินเดียตั้งอยู่หน้าน้ำที่อะพอลโลบันเดอร์ ในทางทิศใต้ของนครมุมไบ มองออกไปคือทะเลอาหรับ บางครั้งเรียกว่าเป็นทัชมาฮาลแห่งมุมไบ ปัจจุบันเป็นสถานที่ท่องเที่ยวสำคัญของเมือง
ปรง

| ปรง ช่วงเวลาที่มีชีวิตอยู่: ยุคเพอร์เมียนตอนต้น–สมัยโฮโลซีน  PreꞒ Ꞓ O S D C P T J K Pg N      |
| --- | --- |

โคนเพศผู้ทั้งเก่าและใหม่ของCycas rumphii

การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: Spermatophytes Spermatophytes
เคลด:: Gymnosperms Gymnosperms
หมวด:: Cycadophyta Cycadophyta Bessey 1907: 321.
ชั้น:: Cycadopsida Cycadopsida Brongn.
อันดับ:: Cycadales Cycadales Pers. ex Bercht. & J. Presl

กลุ่มเพิ่มเติม
 Cycadaceae  อันดับย่อย Zaminneae Stangeriaceae  Zamiaceae
ปรง (อังกฤษ: Cycad) เป็นพืชที่มีขนาดเล็กคล้ายกับใบของปาล์ม แต่การเรียงตัวของใบนั้นคล้ายกับเฟิร์นข้าหลวง คือมีการเรียงตัวอยู่รอบ ๆ ศูนย์กลางของลำตัว ปรงเป็นพืชที่เลี้ยงง่าย เจริญเติบโตช้ามาก คือ 1 ปีจะเกิดใบเพียงแค่ใบ เดียวเท่านั้น ปรงสามารถทนต่อการขาดน้ำได้เป็นอย่างดีและถ้าขาดน้ำนาน ๆ ใบของปรงจะแห้งเหี่ยวตายไป แต่พอได้รับน้ำอีกครั้งใบก็จะเกิดขึ้นมาใหม่อีกครั้งหนึ่ง
ประเภทของปรง

"ปรง" ในอันดับ (Order) Cycadales ทั่วโลกมีอยู่ด้วยกัน 3 วงศ์ คือ Cycadaceae, Stangeriaceae และ Zamiaceae มีสมาชิกรวมแล้วประมาณ 300 ชนิด (อาจมีการแยก ยุบรวม หรือพบชนิดใหม่เพิ่มเติมอยู่ตามความเห็นนักพฤกษศาสตร์แต่ละท่าน) โดยในวงศ์แรก Cycadaceae มีเพียง 1 สกุล คือ Cycas มีประมาณ 90 ชนิด กระจายพันธุ์กว้างขวางในเขตโลกเก่า ตั้งแต่ฝั่งตะวันออกของทวีปแอฟริกา มาจนถึงเอเชีย ออสเตรเลีย และตามหมู่เกาะในมหาสมุทรแปซิฟิก ปรงที่พบในไทยทั้งสิบกว่าชนิดก็ล้วนอยู่ในสกุล Cycas นี้ วงศ์ Stangeriaceae แยกเป็น 2 วงศ์ย่อย คือ Stangerioideae และ Bowenioideae ซึ่งแต่ละวงศ์ย่อยก็มีเพียงหนึ่งสกุล วงศ์ย่อยแรก คือสกุล Stangeria มีเพียง 1 ชนิด พบในแอฟริกาใต้ ส่วนวงศ์ย่อยที่ 2 คือสกุล Bowenia มี 2 ชนิด พบทางฝั่งตะวันออกของออสเตรเลีย วงศ์ Zamiaceae เป็นวงศ์ใหญ่สุดของปรง แยกออกเป็น 2 วงศ์ย่อย อันได้แก่
ประกอบด้วยสกุลต่างๆ 4 สกุลคือ
สกุล Dioon มีประมาณ 10 ชนิด พบในเม็กซิโกและอเมริกากลาง
สกุล Encephalartos มีประมาณ 60 ชนิด ส่วนใหญ่พบทางฝั่งตะวันออกเฉียงใต้ของทวีปแอฟริกา
สกุล Macrozamia มีประมาณ 30 ชนิด พบในออสเตรเลีย
สกุล Lepidozamia มีเพียง 2 ชนิด พบทางฝั่งตะวันออกของออสเตรเลีย
ประกอบด้วยสกุลต่างๆ 4 สกุล คือ
สกุล Ceratozamia พบ 16 ชนิด อยู่ทางตอนใต้ของเม็กซิโก และอเมริกากลาง
สกุล Microcycas มีเพียง 1 ชนิด พบในประเทศคิวบา
สกุล Chigua มี 2 ชนิด พบในประเทศโคลัมเบีย
สกุล Zamia มีประมาณ 60 ชนิด พบตั้งแต่ทางตอนใต้ของสหรัฐอเมริกา ลงไปจนถึงประเทศโบลิเวีย
ส่วนปรงที่นิยมนำมาปลูกเป็นไม้ประดับแพร่หลายกันอยู่ในบ้านเราคือ ปรงญี่ปุ่น (Cycas revoluta) มีประโยชน์ในการเป็นไม้ประดับ
ข้อมูลจำเพาะ

แสง ชอบแสงแดดจัด
น้ำ ปรงเป็นพืชที่ทนต่อการขาดน้ำและต้องการน้ำพอประมาณ
ดิน ปลูกได้ในดินแทบทุกชนิดแต่จะเจริญเติบโตได้ดีในดินร่วนทราย
ปุ๋ย ใส่ปุ๋ยคอกหรือปุ๋ยหมักบริเวณโคนต้น ปีละ 2 ครั้ง
โดยการเพาะเมล็ดและการแยกหน่อ
โรคนั้นไม่ค่อยมีรบกวนจะมีก็แต่แมลงจำพวกไรแดงและเพลี้ยหอย
การกำจัดควรใช้ยาประเภทดูดซึมเพราะปรงมีใบเล็กและลื่น โดยใช้ยาไซกอนในอัตรา 20 กรัม ผสมน้ำ 20 ลิตร ราดให้ทั่วบริเวณโคนต้น
แหล่งข้อมูลอื่น

| การแยกแยะหน่วยอนุกรมวิธาน |
| --- | --- |
Cycadophyta:  Wikidata: Q1089795  Wikispecies: Cycadophyta  EPPO: 1CYCP  Fossilworks: 56134  GBIF: 103  iNaturalist: 325921  ITIS: 18014  NCBI: 58020  Tropicos: 43000007 
Cycadales:  Wikidata: Q157114  Wikispecies: Cycadales  EoL: 4237  EPPO: 1CYCO  Fossilworks: 55349  GBIF: 834  iNaturalist: 64620  IRMNG: 10996  ITIS: 18016  NCBI: 3297  NZOR: f2b85f9e-6f44-478f-bd1f-0667289fd6f8  Tropicos: 50324775  WoRMS: 886443 
Cycadidae:  Wikidata: Q5197912  ITIS: 954913  NCBI: 1445963  Tropicos: 50324774  WoRMS: 886442 
Cycadopsida:  Wikidata: Q5605610  Wikispecies: Cycadopsida  BioLib: 450738  EPPO: 1CYCC  Fossilworks: 54800  GBIF: 228  iNaturalist: 136336  IRMNG: 1383  ITIS: 18015  NCBI: 3296  NZOR: 5860b93a-a009-40cb-b626-0b2b872b9f44  Tropicos: 43000117  uBio: 9480766  WoRMS: 886441
ปฏิบัติการปักกิ่ง

ภาพเรือรบโปแลนด์ระหว่างปฏิบัติการปักกิ่ง ถ่ายจากเรือ Błyskawica มองเห็นเรือรบ Burza และ Grom
แผนการปักกิ่ง (อังกฤษ: Peking Plan) หรือ ปฏิบัติการปักกิ่ง (อังกฤษ: Operation Peking) เป็นปฏิบัติการอพยพเรือประจัญบานแห่งกองทัพเรือโปแลนด์สามลำ อันได้แก่ Burza ("พายุ"), Błyskawica ("สายฟ้า") และ Grom ("ฟ้าร้อง") ไปยังสหราชอาณาจักร ในปลายเดือนสิงหาคมและต้นเดือนกันยายน ค.ศ. 1939 ก่อนหน้าสงครามปะทุ เรือทั้งสามลำได้รับคำสั่งให้ล่องไปยังท่าของอังกฤษและสนับสนุนกองทัพเรืออังกฤษหากเกิดสงครามกับนาซีเยอรมนี แผนการดังกล่าวสัมฤทธิ์ผลและช่วยให้เรือทั้งสามพ้นจากการถูกทำลายในการบุกครองของเยอรมนี
เบื้องหลัง

แผนการดังกล่าวกำหนดขึ้นเพื่อย้ายกองเรือพิฆาต (Dywizjon Kontrtorpedowców)  แห่งกองทัพเรือโปแลนด์จากยุทธบริเวณปฏิบัติการทะเลบอลติก ครีกสมารีเนอมีความได้เปรียบด้านจำนวนเหนือกว่ากองทัพเรือโปแลนด์อย่างมาก และหากเกิดสงครามขึ้น กองบัญชาการทหารสูงสุดของโปแลนด์ตระหนักว่า เรือซึ่งอยู่ในทะเลบอลติกที่เล็กและส่วนใหญ่ล้อมรอบไปด้วยพื้นดินมีแนวโน้มถูกเยอรมนีจมอย่างรวดเร็ว นอกจากนี้ ช่องแคบเดนมาร์กยังอยู่ในพิสัยปฏิบัติการของครีกสมารีเนอและลุฟท์วัฟเฟอ ฉะนั้น หากดำเนินแผนการดังกล่าวหลังความเป็นศัตรูกันเริ่มต้นขึ้น จะมีโอกาสสำเร็จน้อย
วันที่ 24 สิงหาคม ค.ศ. 1939 รัฐบาลอังกฤษ ผ่านพลโท เซอร์ Adrian Carton De Wiart หัวหน้าคณะทูตทหารอังกฤษ ได้ชี้แจงข้อเท็จจริงอย่างหนักแน่นต่อจอมพล Edward Śmigły-Rydz ผู้บัญชาการทหารสูงสุดของกองทัพโปแลนด์ ให้อพยพกองทัพเรือส่วนที่ทันสมัยที่สุดจากทะเลบอลติก แม้ Śmigły-Rydz จะทัดทานความคิดดังกล่าวในช่วงแรก แต่สุดท้ายเขาก็ตกลง
เหตุผลของ  Śmigły-Rydz ส่วนหนึ่ง คือ ความคิดหัวสะพานโรมาเนีย มีความหวังว่า กองทัพโปแลนด์จะสามารถยื้อในทางตะวันออกเฉียงใต้ของประเทศได้ ใกล้กับพรมแดนร่วมกับโรมาเนีย กระทั่งได้รับความช่วยเหลือจากการรุกของฝรั่งเศส-อังกฤษ ยุทโธปกรณ์และอาวุธสามารถถูกส่งมาจากตะวันตกได้ผ่านท่าและทางรถไฟของโรมาเนีย จากนั้น กองทัพเรือโปแลนด์จะสามารถนำเรือส่งเสบียงไปยังท่าโรมาเนียได้
การเดินทางไปเอดินบะระ

เมื่อความตึงเครียดระหว่างโปแลนด์และเยอรมนีเพิ่มขึ้น พลเรือตรี Józef Unrug ผู้บัญชาการกองเรือโปแลนด์ ลงนามคำสั่งปฏิบัติการเมื่อวันที่ 26 สิงหาคม ค.ศ. 1939 หนึ่งวันให้หลังการลงนามสนธิสัญญาป้องกันร่วมกันโปแลนด์-อังกฤษ คำสั่งดังกล่าวถูกส่งไปยังเรือในซองปิดผนึก วันที่ 29 สิงหาคม กองเรือได้รับสัญญาณ "ปักกิ่ง ปักกิ่ง ปักกิ่ง" จากผู้บัญชาการทหาร คือ "ดำเนินการ[แผน]ปักกิ่ง" เมื่อเวลา 12.55 น. เรือได้รับสัญญาณผ่านธงสัญญาณหรือวิทยุจากหอสัญญาณที่ Oksywie กัปตันของเรือแต่ละลำเปิดซอง และแล่นออกจากท่าเมื่อเวลา 14.15 น. ภายใต้การบังคับบัญชาของนาวาโท Roman Stankiewicz เรือแต่ละลำมีผู้บัญชาการดังนี้ Błyskawica อยู่ในการบังคับบัญชาของนาวาโท Włodzimierz Kodrębski, Burza อยู่ในการบังคับบัญชาของนาวาตรี Stanisław Nahorski, อยู่ในการบังคับบัญชาของนาวาตรี Włodzimierz Kodrębski และ Grom อยู่ในการบังคับบัญชาของนาวาตรี Włodzimierz Hulewicz
เรือทั้งสามเดินทางผ่านทะเลบอลติกโดยไม่ประสบปัญหา โดยเข้าเขตช่องแคบออร์ซึนด์หลังเที่ยงคืน ระหว่างทาง เรือทั้งสามเผชิญกับเรือลาดตระเวนเบา เคอนิกสแบร์ก และเรือพิฆาตอีกลำหนึ่ง แต่เนื่องจากสงครามยังไม่เกิดขึ้น จึงไม่มีการสู้รบกัน จากนั้น เรือโปแลนด์ผ่านช่องแคบแคตทีแกตและสแกเกอร์แรก วันที่ 31 สิงหาคม เรือทั้งสามถูกตรวจจับและติดตามโดยเครื่องบินทะเลลาดตระเวนเยอรมัน และกลุ่มเรือได้เปลี่ยนทิศทางมุ่งหน้าไปยังนอร์เวย์เพื่อสลัดการติดตามช่วงกลางคืน เมื่อทั้งสามหันกลับมาเส้นทางเดิมมุ่งสู่สหราชอาณาจักร เรือดังกล่าวเข้าสู่เขตทะเลเหนือ และเมื่อเวลา 9.25 น. ของวันที่ 1 กันยายน ก็ทราบข่าวการบุกครองโปแลนด์ของเยอรมนี เมื่อเวลา 12.58 น. ทั้งสามเผชิญกับเรือพิฆาตของราชนาวีอังกฤษ วันเดอเรอร์ และ วอลเลซ และได้รับนายทหารติดต่อประสานงาน เมื่อเวลา 17.37 น. ทั้งหมดได้เทียบท่าในลีธ ในนครเอดินบะระ
หลังจากปฏิบัติการ

แผนการดังกล่าวทำให้เกิดการโต้เถียงขึ้นในโปแลนด์ แต่ก็นับได้ว่าเป็นการตัดสินใจที่ถูกต้อง เรือรบทั้งสามลำของโปแลนด์ยังคงทอดสมออยู่ที่เอดินเบิร์กตลอดช่วงเวลาของสงคราม
ดูเพิ่ม

ปฏิบัติการโวเร็ค
เชิงอรรถ

↑  คำว่า "Peking" เป็นชื่อเรียกเดิมของ กรุงปักกิ่ง (Beijing) ซึ่งขณะนั้นยังมิใช่เมืองหลวงของประเทศจีน
แหล่งข้อมูลอื่น

Jerzy Pertek, "Wielkie dni małej floty", Wyd. Poznańskie, Poznań 1976, OCLC 69482799, ISBN 832100542X
Adrian Carton De Wiart, "Happy Odyssey" Jonathan Cape, London, 1950
ประตูหลัง

ประตูหลัง (อังกฤษ: backdoor) ในทางคอมพิวเตอร์ หมายถึง รูรั่วของระบบรักษาความมั่นคงที่ผู้ออกแบบหรือผู้ดูแลจงใจทิ้งไว้ โดยเป็นกลไกลลับทางซอฟต์แวร์หรือฮาร์ดแวร์ที่ใช้ข้ามผ่านการควบคุมความมั่นคง เพื่อเปิดทางให้ผู้ไม่ประสงค์ดีสามารถเข้ามาในระบบและก่อความเสียหายได้
น้ำเหลวนอกโลก

กระแสน้ำพุร้อนใน Palikir Crater (ภายใน Newton crater) ของดาวอังคาร ในขณะที่มีหลักฐานที่สนใจ แต่ไม่สามารถสรุปได้ว่าเป็นข้อมูลของน้ำจากดาวข้างนอก,จนถึงขณะนี้ได้มีการยืนยันโดยตรง
น้ำเหลวนอกโลก (อังกฤษ: Extraterrestrial liquid water) คือน้ำในสภาพของเหลวที่เกิดขึ้นตามธรรมชาตินอกโลก เป็นที่น่าสนใจอย่างมาก เพราะเป็นที่ยอมรับว่าเป็นหนึ่งในสิ่งที่จำเป็นสำหรับชีวิตตามที่เรารู้จักและเป็นที่คาดเดาอย่างสำคัญสำหรับสิ่งมีชีวิตนอกโลก
ด้วยน้ำในมหาสมุทรที่ปกคลุม 71% ของพื้นผิว, โลกยังเป็นดาวเคราะห์ดวงเดียวที่รู้จักกันดีว่ามีแหล่งน้ำที่เป็นของเหลวบนพื้นผิวของมัน และน้ำที่เป็นของเหลวเป็นสิ่งจำเป็นต่อสิ่งมีชีวิตทุกเผ่าพันธุ์บนโลก การปรากฏตัวของน้ำบนผิวโลกเป็นผลมาจากความดันบรรยากาศ และวงโคจรที่เสถียรในเขตอาศัยได้ของดวงอาทิตย์ แม้ว่าต้นกำเนิดของน้ำบนโลกยังไม่ทราบแน่ชัด
วิธีการหลักที่ใช้ในการยืนยัน คือ การดูดซึมของสเปกโทรโฟโตเมตรี (Absorption spectroscopy) และทางธรณีเคมี (Geochemistry) เทคนิคเหล่านี้ได้รับการพิสูจน์ว่ามีประสิทธิภาพสำหรับบรรยากาศไอน้ำ และน้ำแข็ง อย่างไรก็ตามการใช้วิธีการปัจจุบันของ สเปกโทรสโกปีทางดาราศาสตร์ (Astronomical spectroscopy) ซึ่งเป็นเรื่องยากมากที่จะตรวจจับน้ำเหลวบนดาวเคราะห์, โดยเฉพาะอย่างยิ่งในกรณีของน้ำใต้ดิน เนื่องจากนี้นักดาราศาสตร์ชีววิทยา และนักวิทยาศาสตร์ดาวเคราะห์ ได้ใช้ทฤษฎีเขตอาศัยได้, ทฤษฎีแรงโน้มถ่วง และทฤษฎีน้ำขึ้นน้ำลง, รูปแบบของความแตกต่างของดาวเคราะห์ และเรดิโอมิตรี (Radiometry) เพื่อตรวจสอบศักยภาพของน้ำเหลว น้ำที่สังเกตได้จากภูเขาไฟสามารถให้หลักฐานทางอ้อมที่น่าสนใจมากขึ้น, เป็นคุณสมบัติของแม่น้ำและการปรากฏตัวของสารป้องกันการแข็งตัว เช่น เกลือหรือแอมโมเนีย
การใช้วิธีการดังกล่าวนักวิทยาศาสตร์หลายคนอนุมานว่าน้ำของเหลวเคยปกคลุมพื้นที่ขนาดใหญ่ไว้ของ ดาวอังคาร และดาวศุกร์ ที่คิดว่าน้ำเป็นของเหลวใต้พื้นผิวของดาวเคราะห์บางดวง, คล้ายกับน้ำบาดาลของโลก ,ไอน้ำถือเป็นหลักฐานที่แน่ชัดว่ามีของเหลวอยู่ในน้ำ แม้ว่าไอน้ำในชั้นบรรยากาศอาจพบได้ในหลายแห่งที่น้ำของเหลวไม่ได้
ตัวชี้วัด, วิธีการตรวจจับ และการยืนยัน

เป็นที่รู้จักมากที่สุดในการปรากฏตัวของ ดาวเคราะห์นอกระบบ มีองค์ประกอบที่แตกต่างกันไปมากจากระบบสุริยะ แม้ว่าอาจมีความลำเอียงตัวอย่างที่เกิดขึ้นจากวิธีการตรวจสอบ
ตัวชี้วัด, วิธีการตรวจจับ และการยืนยัน > สเปกโทรโฟโตเมตรี

วิธีที่แน่ชัดที่สุด ในการตรวจสอบ และยืนยันน้ำเหลวนอกโลกที่มีอยู่ในขณะนี้ คือ การดูดซึมของสเปกโทรโฟโตเมตรี (Absorption spectroscopy) น้ำเหลวมีลายสเปกตรัมที่แตกต่างกัน ไปยังสถานะอื่นของน้ำเนื่องจากสถานะของพันธะไฮโดรเจนของมัน แม้จะได้รับการยืนยันจากไอน้ำและน้ำแข็งนอกโลก ,ลายสเปกตรัมของน้ำยังไม่ได้รับการยืนยัน
การไหลตามฤดูกาลของน้ำบนดาวอังคาร แม้ว่าจะมีการแนะนำอย่างชัดเจนของน้ำเหลวเหลว แต่ยังไม่ได้บ่งบอกถึงการวิเคราะห์ทางสเปกโตรสโกปีนี้
ไอน้ำได้รับการยืนยันในวัตถุหลาย ทางสเปกโทรโฟโตเมตรี แม้ว่าจะไม่ได้ยืนยันของน้ำที่เป็นของเหลว อย่างไรก็ตามเมื่อรวมกับข้อสังเกตอื่น ๆ ความเป็นไปได้อาจถูกอนุมานได้ ตัวอย่างเช่น ความหนาแน่นของ Gliese 1214 b ซึ่งชี้ให้เห็นว่าส่วนใหญ่ของมวลของมัน คือ น้ำและการตรวจสอบโดยกล้องโทรทรรศน์ฮับเบิลของการปรากฏตัวหากไอน้ำแสดงให้เห็นว่าวัสดุแปลกใหม่ เช่น น้ำแข็งร้อน 'หรือ' น้ำซุปเปอร์ฟลูอิด 'ที่อาจมีอยู่